
CONTRACT DE COMODAT
Nr. ....../.................

	În conformitate  art. 38 alin. (1) din O.G. 26/2000 cu privire la asociații și fundații modificat de pct. 2 a1 articolului unic din Legea nr. 145/2012 și art. 349 — 353 si 362 din O.U.G. nr. 57/2019 privind Codul administrativ, în baza HCL nr....... /.............., a intervenit prezentul contract, incheiat între:

II. PARTILE CONTRACTANTE
U.A.T. VALEA CĂLUGĂREASCĂ cu sediul în Valea Călugărească, str. Mihai Viteazul, nr.193, jud Prahova, cod fiscal 2845400, cont RO84TREZ24A665050200109X deschis la Trezoreria Boldeşti-Scăieni, reprezentat legal prin primar Ioana Neagu, în calitate de comodant, pe de o parte
şi
MINISTERUL SĂNĂTĂȚII PRIN SERVICIUL DE AMBULANȚĂ JUDEȚEAN PRAHOVA, cu
sediul în Ploieşti, str.Soseua Vestului nr.24 jud. Prahova, CUI 7485701 reprezentat de Manager General dr. Mădălin Ipatie în calitate comodatar, pe de altă parte.

III. OBIECTUL CONTRACTULUI
[bookmark: _GoBack]Art. 1. Obiectul contractului î1 reprezintă darea în folosință gratuită Ministerului Sănătății prin Serviciul de Ambulanță Județean Prahova,  a unui spațiu in cadrul imobilului dispensar uman Valea Nicovani, cu suprafața utilă totală de 65,06 mp, respectiv 2 spaţii de garare cu dimensiuni Lxlxh= 8000x5000x3000mm, din cadrul imobilului dispensar Nicovani situat în Valea Călugărească, str. Mihai Viteazul nr.396, conform releveu plan parter anexa 1 la HCL NR..../......... Valoarea de inventar a spațiului este de 405.371,26 lei, iar terenul aferent spațiului în suprafață de 120 mp este de 3.544,38 lei. Spatiul in suprafata de 65,06 mp  va fi utilizat ȋn scopul „Spațiu destinat intervențiilor medicale de urgență”. Imobilul — dispensar Nicovani se află în domeniul privat al Comunei Valea Călugărească, fiind identificat CF nr.23736- cladire dispensar Nicovani nr. cad 23736-C1 și teren înscris in CF nr.23736 Valea Călugărească nr. cad 23736, pentru ȋnfiinţarea unui punct de lucru  al Serviciului de Ambulanță Județean  Prahova.
 
 Art. 2.1 Este interzisă schimbarea destinației bunului și folosirea acestuia în alte scopuri decât ce1 pentru care acesta a fost dat în folosință cu titlu gratuit.
	 2.2 Încălcarea dispoziției prevăzută la alin.(1) atrage după sine încetarea de drept a prezentului contract. 
Art. 3. Predarea — primirea obiectului contractului se va realiza la data de 20.05.2022 și va fi consemnată în procesul-verbal de predare — primire.
Art. 4. Apărarea dreptului de folosință cu titlu gratuit:
(1) Apărarea în justiție a dreptului de folosință cu titlu gratuit revine titularului dreptului.
(2) Dispozițiile art. 696 alin.(1) din Legea nr. 287/2009 — privind Codul Civil, republicată, cu completările și modificările ulterioare, se aplică în mod corespunzător în sensul că, acțiunea confesorie de superficie poate fi intentată împotriva oricărei persoane care împiedică exercitarea dreptului.

IV. DURATA CONTRACTULUI
Art. 5. 1 Prezentul contract se încheie începând cu data de 20.05.2022 pe toata perioada de functionare a punctului de lucru al Serviciul de Ambulanță Județean  Prahova .
V. DREPTURILE ȘI OBLIGATIILE COMODANTULUI
Art. 6. Comodantul are următoarele drepturi și obligații:
6.1 sã verifice modul ìn care sunt respectate condițiile de folosință stabilite prin contract şi prin lege;
6.2 să solicite încetarea folosinței gratuite şi restituirea bunului, atunci când interesul public legitim o impune;
6.3 să predea spre folosință imobilul ce face obiectul prezentului contract, în termen de 10 zile de la încheierea contractului, când se va încheia procesul verbal de predare — primire.
6.4 să nu perturbe activitățile comodatarului pe durata derulării prezentului contract,
6.5 să preia imobilul după expirarea duratei contractuale, pe bază unui proces-verbal de predare-preluare, încheiat între pãrți,
6.6 de a fi informat asupra operațiunilor exercitate ȋn legăturã cu bunul ce face obiectul contractului, precum şi inspectarea acestuia;


VI. DREPTURILE ŞI OBLIGATIILE COMODATARULUI 
	Art. 7. Comodatarul are următoarele drepturi și obligații:
7.1 să folosească bunul potrivit destinației în vederea căreia i-a fost acordatã folosința gratuită;
7.2 să prezinte, anual, Consiliului Local Valea Călugărească rapoarte privind activitatea de utilitate publică desafăşurată, gradul de implementare la nivelul colectivității, precum şi prognoze şi strategii pentru perioada următoare;
7.3 să permită accesul reprezentanților Consiliului Local Valea Călugărească pentru efectuarea controlului asupra  bunului;
7.4 să nu modifice bunul, în parte ori în integralitatea lui;
7.5 la încetarea folosinței gratuite, să restituie bunul în starea in care 1-a primit, în afarã de ceea ce a pierit sau s-a deteriorat din cauza vechimii, şi liber de orice sarcini:
7.6 să preia în folosință bunul imobil care face obiectul contractului, în baza procesului verbal de predare- primire,
7.7 să i se asigure de către comodant folosința imobilului pe toată durata prezentului contract;
7.8 se obligă ca pe toatä durata contractuală să păstreze în bune condiții imobilul	 ȋncredințat, să-1 îngrijească şi să-1 întreținã, să nu le degradeze sau deterioreze, întocmai ca un bun proprietar;
7.9 să foloseascã imobilul potrivit destinației atribuite;
7.10 să asigure avizele legale de funcționare, pentru activitatea desfăşuratä;
7.11 să execute la timp şi în bune condiții, pe cheltuiala sa, toate lucrările de întreținere şi reparații curente, inclusiv pentru degradările sau distrugerile produse din culpa sa;
7.12 sã mențină în siguranță bunul imobil şi să aducă la cunoştința proprietarului orice tulburare produsă de o terță persoană sau ca urmare a stării tehnice a imobilului din punct de vedere al siguranței în exploatare;
7.13 să răspundă de pagubele pricinuite de incendii, dacă nu va dovedi că incendiul a provenit din caz fortuit, forța majoră sau defect de construcție, ori prin comunicarea focului de la o clădire vecină;
7.14 să asigure paza şi securitatea bunului închiriat;
7.15 să respecte prevederile art. 21 din Legea nr. 307/2006 privind apărarea impotriva incendiilor (actualizată),
7.16 sã respecte prevederile OMAI nr.712/2005 - actualizat, pentru aprobarea Dispoziţiilor generale privind instruirea salariaţilor ȋn domeniul situaţiilor de urgenţă, modificat cu OMAI nr.786/2005 - privind modifìcarea și completarea Ordinului ministrului adminisvałiei şi internelor nr. 712/2005 pentru aprobarea Dispoziţiilor generale privind instruirea salariaților in domeniul situaţiilor de urgenţă;
7.17 să respecte prevederile Legii nr. 319/2006— legea securitătii muncii, a Hotărârii nr. 1425/2006 actualizată, pentru aprobarea Normelor metodologice de aplicare a prevederilor Legii securității și sănătăţii ȋn muncă nr. 319/2006, Hotărârea nr. 355/2007 privind supravegherea sănătăţii lucrătorilor, actualizată, modifícată și completată de HG nr.1169/2011 şi a celorlalte acte normative privind securitatea muncii,
7.18 să respecte prevederile Legii nr. 15/2016 privind modificarea şi completarea Legii nr. 349/2002 pentru prevenirea şi combatereu efectelor consumului produselor din tutun,
7.19 să suporte, de la data preluării îmobilului, toate cheltuielile ocazionate de folosința acestuia, neavȃnd dreptul să ceară restituirea acestora de la comodant, precum și cheltuielile de întreținere, energie electrică, gaze naturale, apă si canalizare, salubrizare, internet si telefonie;
7.20 să incheie contracte cu furnizorii de utilități şi să respecte obligațiile asumate prin contracte. Repararea oricărui prejudiciu pe care comodatarul îl va cauza acestora revine in exclusivitate acestuia. Să efectueze verificările și reviziile tehnice la instalatiile de utilizare a gazelor naturale, a instalațiilor electrice cu respectarea legislației în domeniu, precum şi să inregistreze, să urmărească consumurile privînd utilitățile şi să asigure plata acestora;

7.21 este absolut interzisă transmiterea folosinței bunului care face obiectul acestui contract, nici oneros și nici cu titlu gratuit, unei alte persoane, sub sancțiunea rezilierii de drept în condițiile art. 19 din prezentul contract;
7.22 la încetarea contractului, comodatarul se obligă să pună spațiul la dispoziția comodantului în maxim 10 zile de la data încetării contractului, cel puțin în aceeaşi stare în care l-a primit conform celor descrise ȋn procesul verbal de predare-primire, prezentând documente care să ateste plata la zi a tuturor cheltuielilor aferente folosinței imobilului, situație ce va fi consemnată într-un proces verbal;
7.23 să ceară acordul scris al comodantului pentru orice lucrări de modificare, modernizare și consolidare pe care doreşte să o efectueze, pe cheltuială proprie și fară nici o pretenție de recuperare a investiției;
7.24 lucrările de construcții se execută pe baza acordului proprietarului și cu respectarea legislației specifice. La încetarea contractului, orice îmbunătățiri, transformări sau lucrări s-ar face de comodatar, rămân bunuri câștigate comodantului, din momentul executării lor, fară ca prin aceasta comodantul să le poată opune drept compensație pentru stricăciunile făcute sau pentru alte sume datorate de e1 proprietarului ca daune interese pentru violarea dispozițiunilor din acest contract;
7.25 să aducă la cunoștința proprietarului orice fapte și acte care pun în pericol integritatea bunurilor și, de asemenea orice acte sau fapte de natură să împiedice folosința normală a acestora,
7.26 să respecte sarcinile și să îndeplinească obligațiile ce îi revin comodatarului, prevăzute în OG nr.20/1994 - privind măsuri pentru reducerea riscului seismic al construcțiilor existenta, republicată, cu modificările și completările ulterioare.
Art. 8. Instalarea de antene pentru recepționarea de semnale audio-vizuale, altele decât cele cu care au fost dotate imobilele din construcție, se va face numai cu acordul comodantului, pe cheltuiala comodatarului, acesta din urmă având obligația să obțină și celelalte avize necesare și să plătească taxele și costul abonamentelor conform reglementărilot legale.

VII.	RĂSPUNDEREA CONTRACTUALĂ.
Art. 9. Pentru nerespectarea totală sau parțială sau pentru executarea defectuoasă a vreuneia din clauzele contractuale, partea vinovată se obligă să plătească despăgubiri.
Art. 10. Forța majoră apară de răspundere partea care o invocă în condițiile notificării scrise în termen de 5 zile de la apariția cazului de forță majoră.
Art. 11. Nerespectarea de către părțile contractante a obligațiilor cuprinse în prezentul contract atrage răspunderea contractuală a părții în culpă.
Art. 12. Obligațiile comodantului în ceea ce priveşte măsurile PSI sunt în conformitate cu legea nr.307/2006 - privind apărarea impotriva incendiilor” republicată, cu modificări şi completări

VIII. RĂSPUNDEREA CONTRAVENȚIONALĂ. SANCȚIUNI.
Art. 13. Nerespectarea obligațiilor comodatarului prevăzute la art. 7 pct. 7.1 - 7.5 constituie contravenții și se sancționează cu amendă dc la 5.000 lei la 15.000 lei, conform art. 352 din OUG nr. 57/2019 privind Codul administrativ.
Art. 14. Nerespectarea obligațiilor comodatarului prevăzute la art. 7 pot. 7.21 constituie contravenții și se sancționează cu amendă de la 5.000 lei la 10.000 lei, confom art. 352 din OUG nr. 57/2019 privind Codul administrativ.
Art. 15. Constatarea contravențiilor și aplicarea sancțiunilor se fac de către persoane împuternicite de structurile cu atribuții de control.
Art. 16. Contravențiilor prevăzute la art. 13 și art. 14 le sunt aplicabile dispozițiile Ordonanței Guvernului nr. 2/2001, cu modificările și completările ulterioare.

IX. MODIFICAREA CONTRACTULUI
Art. 17. Orice modificare sau completare a clauzelor prezentului contract se face pe baza actelor  adiționale semnate de părți.

X. ÎNCETAREA CONTRACTULUI
Art. 18. Încetarea contractului de comodat prin expirarea duratei :
La expirarea duratei prevăzută la art. 5 alin.(1) a1 prezentului contract, comodatarul are obligația de a preda bunurile ce au facut obiectul contractului de folosință, precum și investițiile efectuate pe perioada de derulare a contractului - gratuit și liber de sarcini, prin încheierea procesului-verbal de predare- preluare, în condițiile și termenele stabilite la art. 7 pct. 7.22.
Art. 19. Încetarea contractului de comodat prin reziliere:
Neîndeplinirea, în parte sau în totalitate, a obligațiilor stabilite prin prezentul contract, poate îndreptăți comodantul să solicite rezilierea contractului de comodat cu obligația de a-i notifica comodatarului

intenția sa, cu 30 de zile înainte, excepție facând neîndeplinirea obligațiilor prevăzute la art. 2 și art. 7 pct.
7.21 când contractul se reziliază de drept.
Art. 20. Încetarea contractului prin denunțarea unilaterală:
20.1 Contractul de comodat poate fi denunțat, la inițiativa comodatarului, în cazul în care cauze obiective justificate fac imposibilă îndeplinirea obligațiilor asumate prin contract și dacă solicitarea de reziliere a fost adusă la cunoștința celeilalte părţi în scris, cu 60 de zile înainte de data în care se propune predarea
bunului și până la data predării cu proce—s verbal.
20.2 În cazul în care interesul public legitim o impune, comodantul poate solicita încetarea folosinței gratuite și restituirea bunului.
Art. 21. Contractul de comodat poate înceta și prin acordul părților sau prin desființarea titlului comodantului/comodatarului în baza unor acte normative sau a hotărârii organelor judecătorești.

XI. SOLUTIONAREA LITIGIILOR
Art. 22. Orice litigiu decurgând din sau în legătură cu acest contract, se va soluționa pe cale amiabilă sau de către instanțele judecătorești competente de pe raza unitătii administrativ teritoriale parte în contract.

XII.	DISPOZITII FINALE
Art. 23. Contractul este supus și va fi interpretat potrivit legilor din Romania.
Art. 24. Clauzele contractuale pot fi renegociate anual.
Art. 25. În accepțiunea părților contractante orice notificare adresată de una dintre acestea, celeilalte, este valabil îndeplinită dacă va fi transmisă la adresa prevăzută în partea introductivă a prezentului contract.
           Încheiat azi 20.05.2022 în 2 exemplare (Comodant si Comodatar), egale ca putere ȋntre ele, conținând XII capitole, 25 articole, de 4 ( patru) pagini.






COMODANT,                                                           COMODATAR,

                 UAT VALEA CALUGAREASCA			      MINISTERUL SĂNĂTĂȚII prin SERVICIUL DE 
								             AMBULANȚĂ JUDEȚEAN PRAHOVA



		Primar, Ioana Neagu                                                            Manager general Dr. Mădălin Ipatie



	           Secretar general, Gheorghe Maria Felicia




	        Sef serviciu contabilitate, Adriana Baican

